**CONTRACT INDIVIDUAL DE MUNCĂ**

**AL ANTRENORULUI DE FOTBAL**

|  |  |
| --- | --- |
| ***Nr. de înregistrare la club/data:*** |  |
| *Nr. de înregistrare la FMF/data:* |  |
| *Aprobat de către FMF:* |  |

1. **DISPOZIȚII INTRODUCTIVE**
   1. Prezentul contract a fost încheiat la data de \_\_\_\_\_ \_\_\_\_\_\_\_\_\_\_\_\_ 20\_\_\_\_, în localitatea \_\_\_\_\_\_\_\_\_\_\_\_\_\_\_\_\_\_\_\_\_\_\_\_, între:

***ANGAJATORUL \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,*** cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentat de către \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, denumit în continuare ***„CLUB”***,și

***ANGAJATUL \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***, de cetățenie \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu domiciliul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, identificat prin buletin de identitate \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, denumit în continuare **„*ANTRENOR”.***

La încheierea/negocierea contractului a participat ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*** în calitate deAgent de fotbal. ***/*** Prezentul Contract a fost încheiat fără participarea unui Agent de fotbal***.*** (*a se alege opțiunea)*

**1.3** Prezentul contract este însoțit de \_\_\_\_\_\_\_\_\_\_ anexe, care cuprind \_\_\_\_\_\_\_\_\_\_ pagini. Dacă nu este aplicabil, prezentul punct nu se completează.

**2. OBIECTUL CONTRACTULUI ȘI ÎNREGISTRAREA OBLIGATORIE**

**2.1** Contractul reglementează angajarea antrenorului de fotbal de către Clubul de fotbal afiliat la FMF şi conţine clauze privind drepturile şi obligaţiile părţilor în cadrul activităţii fotbalistice.

**2.2** Obiectul prezentului Contract îl reprezintă pregătirea jucătorilor de fotbal conform atribuțiilor funcției indicate în pct. 3.1 al prezentului contract, aferent lotului de jucători ai Clubului corespunzător pentru: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(Se va indica echipa antrenată, și anume: prima echipă, a doua echipă sau echipa de tineret.)*

**2.3** Contractul, precum și orice anexă sau acord adiţional la prezentul contract, se semnează de către părți și se supun înregistrării obligatorii la FMF într-un termen de 15 zile lucrătoare din data semnării acestora.

**2.4** Obligația de înregistrare potrivit pct. 2.2 se atribuie clubului. În cazul neonorării de club a obligației vizate, acțiunea de înregistrare la FMF poate fi exercitată de către antrenor în termen de 15 zile lucrătoare de la data aflării despre faptul neînregistrării documentului respectiv.

**2.5**  În cazul în care anexa sau acordul adițional la prezentul contract nu a fost înregistrate la FMF din vina clubului, antrenorul poate fi repus în termenul prevăzut de pct. 2.3 dacă demonstrează imposibilitatea înregistrării în termen a anexei sau acordului adițional la contract.

**2.6** Prin drepturile şi obligaţiile corelative cărora le dă naştere, prezentul contract este guvernat de legislaţia muncii în vigoare, precum şi de statutele, codurile, regulamentele FIFA/UEFA/FMF.

**2.7** În cazul în care, anumite relațiile dintre părți în legătură cu activitatea antrenorului, nu sunt reglementate în mod explicit de prezentul Contract, acestea vor fi supuse prevederilor aplicabile din legislația muncii, regulamentelor FIFA/UEFA/FMF.

**3. FUNCȚIA/TIPUL ACTIVITĂŢII**

**3.1** Antrenorul deține funcția de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, conform definiției date de statutele și regulamentele FIFA/UEFA/FMF, în corespundere cu clasificatorul ocupațiilor din Republica Moldova*.*

*(În prezentul punct se indică una din următoarele funcții: antrenor principal, antrenor secund sau antrenor de portari*.)

**3.2** Părțile atestă faptul ca Antrenorul deține o licență valabilă care îi permite să îndeplinească această funcție și îndeplinește condițiile determinate de FMF și UEFA pentru funcția de antrenor al Clubului, corespunzător competițiilor la care participă echipa. Antrenorul se obligă să-și păstreze licența pe durata valabilității contractului.

**3.3** Activitatea fotbalistică prestată în calitate de antrenor de fotbal presupune participarea la ședințele de pregătire conform programului de antrenamente, precum și participarea efectivă la meciuri oficiale sau amicale disputate de echipa de fotbal a Clubului în vederea îndeplinirii obiectivelor de performanță stabilite de către Club.

**3.4** Suplimentar față de activitățile menționate la pct. 3.4, Antrenorul va mai avea obligația participării la evenimente sportive și sociale organizate de către Club sau la care acesta participă în calitate de invitat.

1. **DURATA**

**4.1** Părțile au convenit ca acest contract să fie valabil pe perioada de la \_\_\_\_ \_\_\_\_\_\_\_\_\_\_\_\_ 20\_\_\_ până la \_\_\_\_ \_\_\_\_\_\_\_\_\_\_\_\_ 20\_\_\_.

**4.2** Părțile pot, de comun acord, să prelungească prezentul contract sau să convină încetarea acestuia înainte de termen. Rezilierea unilaterală a contractului poate interveni numai în condițiile stabilite de reglementările FIFA/UEFA/FMF.

**5. LOCUL DE MUNCĂ/ACTIVITATE**

**5.1** Activitatea se desfășoară la sediul Clubului, inclusiv în alte locații stabilite conform calendarului competițional aprobat de FMF, precum și potrivit programelor de instruire și antrenament aprobate de către Club.

**6. CONDIŢII DE MUNCĂ**

**6.1** Activitatea prestată se desfăşoară în condiţii normale de muncă. Facilitățile, utilajele şi echipamentele necesare sunt asigurate de Club, după cum este prevăzut în prezentul contract, precum şi în regulamentele FMF.

**7. DURATA MUNCII**

**7.1** Antrenorul este angajat pentru o normă întreagă de muncă, durata timpului de muncă fiind de 8 ore/zi.

**7.2** Părțile pot stabili și o altă repartizare zilnică a timpului de muncă, în corespundere cu prevederile Codului Muncii, în așa mod ca durata totală a timpului de muncă să nu depășească 40 ore/săptămână.

**7.3** Părțile au convenit că îndeplinirea obligațiilor aferente activității de Antrenor se vor putea realiza și în zilele de odihnă, a sărbătorilor nelucrătoare sau în afara programului de lucru.

**7.4** Programul de lucru se poate modifica prin acordul părților, precum și în condițiile stabilite prin Regulamentul intern sau Contractul Colectiv de Muncă, dacă este aplicabil.

**8. CONCEDIUL DE ODIHNĂ ANUAL PLĂTIT**

**8.1** Antrenorul beneficiază de un concediu anual plătit de minim 28 zile calendaristice, în perioadele de intersezon și/sau în pauzele din campionat, conform calendarului competițional aprobat de FMF. Concediul poate fi fracționat în mai multe perioade, dintre care una trebuie să aibă cel puţin 14 zile calendaristice.

**9. REMUNERAREA MUNCII**

**9.1** Antrenorul beneficiază de un salariu de bază, brut, în mărime de \_\_\_\_\_\_\_\_\_\_\_\_\_\_\_\_\_\_\_\_\_\_lei.

**9.2** Părțile au convenit asupra următoarelor beneficii, premii și sporuri la salariu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9.3** În cazul în care pe parcursul executării prezentului contract Clubul va suferi un impact financiar din cauza unor schimbări majore ale veniturilor, inclusiv promovare sau retrogradare, părţile sunt în drept, prin acord comun, să modifice condiţiile financiare şi materiale ale prezentului contract.

**9.4** Salariul se plăteşte de regulă la data de \_\_\_\_\_\_\_\_\_\_\_\_\_\_\_\_\_\_\_\_ a fiecărei luni, dar nu mai târziu de ultima zi a lunii pentru care a fost prestată munca de către Antrenor.

**9.5** Clauze privind îndeplinirea obiectivului: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**9.6** Antrenorul este de acord privind reținerea impozitelor, taxelor şi contribuţiilor din drepturile sale financiare contractuale cu transferarea acestora către bugetul de rigoare, în conformitate cu legislaţia în vigoare.

**10. SECURITATEA ŞI SĂNĂTATEA ÎN MUNCĂ**

**10.1** Clubul se obligă să garanteze ANTRENORULUI condiţii optime pentru desfăşurarea activităţii sale şi să asigure următoarele:

1. echipament pentru antrenamente, meciuri şi reprezentare, precum şi materiale sportive conform Regulamentului intern al Cubului şi în baza normelor FMF;
2. amenajarea ergonomică a locurilor în care îşi desfăşoară activitatea Antrenorul, conform normelor şi regulamentelor FMF;
3. amenajarea corespunzătoare a facilităților: vestiare, băi, grupuri sanitare, grupuri de refacere/recuperare, săli de odihnă şi relaxare, săli de mese, etc.;
4. materiale igienico-sanitare necesare menţinerii curăţeniei şi igienei la locurile în care se desfăşoară antrenamentele, meciurile oficiale şi amicale;
5. măsurile necesare pentru ca bazele sportive în care au loc pregătirea şi jocurile să prezinte condiţii de securitate deplină.

**11. DREPTURILE ŞI OBLIGAŢIILE PĂRŢILOR**

**11.1** Drepturile Antrenorului sunt cele prevăzute de Statutul, codurile şi regulamentele FIFA/UEFA/FMF, inclusiv de Codul Muncii al Republicii Moldova.

**11.2** În perioada de valabilitate a prezentului Contract, Antrenorul are dreptul:

1. la încheierea, modificarea, suspendarea și desfacerea contractului individual de muncă, în condițiile legii și regulamentelor FMF;
2. la muncă, conform clauzelor contractului individual de muncă;
3. la achitarea la timp și integrală a salariului, precum și la alte beneficii și premii precum e prevăzut la pct. 9 de mai sus, în corespundere cu calificarea sa, cu complexitatea, cantitatea și calitatea lucrului efectuat;
4. la odihnă, asigurată prin stabilirea duratei normale a timpului de muncă, prin acordarea zilelor de repaus și de sărbătoare nelucrătoare;
5. la informare deplină și veridică despre condițiile de muncă și cerințele față de securitatea și sănătatea în muncă la locul de muncă;
6. la apărare, prin metode neinterzise de lege, a drepturilor sale de muncă, a libertăților și intereselor sale legitime;
7. la asigurarea socială și medicală obligatorie, în modul prevăzut de legislația în vigoare;
8. să beneficieze și de alte drepturi prevăzute de Codul Muncii.

**11.3** La executarea prezentului Contract, Antrenorului i se atribuie următoarele obligații:

1. să participe în mod regulat și fără întârziere la toate meciurile, antrenamentele, cantonamentele și orice alte activități fotbalistice și să contribuie astfel la pregătirea optimală psihofizică și tactică a echipei;
2. să participe la conferințele de presă organizate până și după încheierea meciurilor și antrenamentelor;
3. să aibă grijă de echipament, de instalațiile si facilitățile sportive ce i se pun la dispoziție și să le restituie la expirarea prezentului contract;
4. să respecte fair-play-ul față de toate persoanele implicate în procesul de pregătire și participare la competițiile echipei Clubului;
5. să aibă un comportament decent, demn și civilizat în toate situațiile, inclusiv prin declarațiile sale publice, astfel încât să nu aducă nici un fel de prejudiciu imaginii Clubului, FMF și, în general, sportului național;
6. să asigure ordinea si disciplina în cadrul echipei;
7. să se supună regulilor stabilite de Club, inclusiv Regulamentului intern, care trebuie să fie adus la cunoștința Antrenorului înainte de semnarea contractului;
8. să se supună regulilor și normelor aprobate de FMF;
9. să respecte statutul, deciziile și regulamentele FIFA/UEFA/FMF și să nu aducă prejudicii acestora prin activitatea și comportamentul său;
10. să fie loial și devotat profesiei și să contribuie prin prestația sa, la realizarea obiectivelor de performanță stabilite de către Club;
11. să promoveze spiritul de fair play, anti discriminare, combaterea violenței la meciurile de fotbal și interzicerea substanțelor dopante în practicarea jocului de fotbal;
12. să nu participe la pariuri aranjate și/sau la manipularea rezultatului unui meci de fotbal direct, cu ajutorul jucătorilor sau prin intermediul altor persoane care știau despre existența unei înțelegeri în privința trucării acelui meci de fotbal cu scopul de a obține bunuri, servicii, privilegii sau avantaje sub orice formă, care nu i se cuvin, pentru sine sau pentru o altă persoană;
13. să anunțe imediat Clubul și FMF privind cazurile care pun în pericol integritatea meciurilor, despre tentativa de manipulare a rezultatului unui meci sau a unei părți a acestuia, și tenatativa sau participarea la pariuri aranjate, despre tentativa sau săvârșirea de alte abateri sau situații de natură să prejudicieze activitatea, interesele Clubului, echipei sau ale jucătorilor;
14. să participe la cursurile de perfecționare organizate de FMF;
15. să-și dezvolte permanent competența profesională;
16. să nu încheie cu alt club, sau cu terțe, pentru aceeași perioadă de timp, un contract de muncă sau alte acte juridice având același obiect cu prezentul Contract;
17. să manifeste conștiinciozitate, loialitate, inițiativă și creativitate, să respecte normele etice;
18. să manifeste un comportament nediscriminatoriu în raport cu ceilalți salariați și cu Clubul;
19. să respecte dreptul la demnitate în muncă al celorlalți salariați;
20. să respecte disciplina muncii, cerințele de securitate și sănătate în muncă;
21. să manifeste o atitudine grijulie față de bunurile Clubului și ale altor salariați;
22. să se supună unui control medical regulat înainte de fiecare sezon;
23. să înștiințeze în termen rezonabil Clubul cu privire la orice caz de îmbolnăvire sau accidentare (cu excepţia urgenţelor medicale) şi să prezinte certificat medical asupra incapacităţii sale fizice;
24. la cererea Clubului să folosească echipamentul sportiv în conformitate cu regulile Clubului și acordurile de sponsorizare;
25. să se deplaseze la meciurile din țară si din străinătate cu mijloacele de transport stabilite de Club;
26. la cererea conducerii Clubului, să întocmească un raport scris cu privire la activitatea sa;
27. să respecte confidențialitatea prezentului contract;
28. să îndeplinească alte obligații prevăzute de legislația în vigoare.

**11.4** Drepturile Clubului sunt cele prevăzute de Statutul, codurile şi regulamentele FIFA/UEFA/FMF, inclusiv de Codul Muncii al Republicii Moldova.

**11.5** În perioada de valabilitate a prezentului Contract, Clubul are dreptul:

1. să dea dispoziții cu caracter obligatoriu pentru Antrenor, sub rezerva legalității lor;
2. să exercite controlul asupra modului de îndeplinire a obligațiilor contractuale de către Antrenor.
3. să încheie, să modifice, să suspende și să desfacă prezentul contract individual de muncă în modul și în condițiile stabilite de Codul Muncii și de Regulamentele FMF;
4. să ceară Antrenorului îndeplinirea obligațiilor de muncă și manifestarea unei atitudini grijulie față de bunurile Clubului;
5. să solicite rapoarte cu privire la activitatea efectuată de Antrenor;
6. să stimuleze Antrenorul pentru munca eficientă și conștiincioasă prin prime, sporuri, suplimente și adaosuri la salariu;
7. să tragă Antrenorul la răspundere disciplinară și materială în modul stabilit de Regulamentul Intern al Clubului si de Codul Muncii;

**11.6** La executarea prezentului Contract, Clubului i se atribuie următoarele obligații:

**a)** să achite Antrenorului salariul, în mărimea și termenele stabilite mai sus, precum și să plătească acestuia alte drepturi financiare (premii, sporuri, indemnizații de obiectiv, etc.) care sunt prevăzute în prezentul contract și/sau în Regulamentul intern al Clubului.

**b)** să calculeze, să rețină şi să vireze contribuţiile sociale și medicale ce revin angajatului şi angajatorului către bugetele respective, precum şi celelalte impozite, taxe, comisioane prevăzute de legislația Republicii Moldova;

**c)** să ramburseze Antrenorului, în baza documentelor justificative prezentate, sumele achitate de către acesta pentru acoperirea unor obligații aflate în sarcina Clubului;

**d)** să compenseze cheltuielile de tratament și recuperare, în caz de accidentare a Antrenorului în procesul de antrenament si/sau în competiţie;

**e)** să pună la dispoziţia Antrenorului utilajele și echipamentele sportive necesare, inclusiv condiţiile şi facilităţile pentru desfășurarea procesului de pregătire, instruire, antrenament și participare la competiţii şi refacere/recuperare la nivelul standardelor naţionale prevăzute în manualul naţional de licenţiere, în regulamentele FMF ori conform practicii comun acceptate;

**f)** să repare prejudiciul material și moral cauzat Antrenorului în conformitate cu prevederile Codului Muncii al Republicii Moldova;

**g)** să respecte statutele și reglementările FIFA/UEFA/FMF, inclusiv deciziile CAS, FIFA, UEFA, FMF.

**11.7** În procesul de realizare a prezenului contract Părțile se angajează să acţioneze împotriva rasismului şi a altor acte de discriminare în fotbal conform normelor stabilite de către FIFA, UEFA, FMF.

**12. DREPTURILE DE IMAGINE**

**12.1** Antrenorul este în drept să-şi exploateze de sine stătător dreptul de imagine, privit individual, cu condiția să nu prejudicieze interesele Clubului și partenerilor săi. Astfel, Antrenorul deţine dreptul propriu de imagine, de publicitate şi de televiziune la evenimentele la care poate participa în mod individual, fără a purta sigla şi echipamentul sportiv sau de reprezentare al Clubului, în condițiile în care nu prejudiciază interesele Clubului și/sau ale sponsorilor/partenerilor Clubului.

**12.2.** Clubul deţine exclusivitatea dreptului asupra imaginii de grup a echipei, statică şi în mişcare, inclusiv a imaginii Antrenorului în echipament de joc, de antrenament şi de reprezentare, când participă la competiţii în numele Clubului sau la evenimentele organizate de către Club.

**13. DISCIPLINA**

**13.1** Normele de comportamentși regulile disciplinare se stabilesc de către Club prin intermediul Regulamentului intern.Regulamentul intern prevede răspunderea ce poate surveni pentru nerespectarea prevederilor regulamentului sau a prezentului contract, inclusiv sancțiunile corespunzătoare ce se aplică în cazul abaterilor disciplinare constatate, precum și și procedurile aplicabile. Antrenorul este obligat să respecte prevederile Regulamentului intern.

**13.2** Clubul este obligat să informeze Antrenorul, contra semnătură, privind prevederile Regulamentului intern și să explice regulile pe care le conține. În acest sens, Clubul va ține un registru privind informarea antrenorilor cu prevederile Regulamentului intern, care asigură evidența despre faptul că antrenorul a luat cunoștință, prin semnătură, cu Regulamentul.

**13.3** Clubul stabilește normele, regulile și procedurile disciplinare, inclusiv răspunderea și sancțiunile, în conformitate cu practica şi standardele obișnuite, pe niveluri competiționale sau/și potrivit cu reglementările FIFA/UEFA/FMF.

**13.4** Părțile pot stabili, de comun acord, penalități pentru neexecutarea sau executarea necorespunzătoare de către oricare parte a prevederilor prezentului contract.

**13.5** Abaterile disciplinare ale Antrenorului vor fi sancționate de către Club în funcție de gravitatea faptei, în concordanță cu prevederile Regulamentului intern, legislația națională și potrivit cu reglementările FMF în materie.

**13.6** Antrenorul are dreptul de a ataca decizia de sancționare şi de a fi însoțit sau reprezentat de un avocat sau de reprezentantul sindicatului antrenorilor/jucătorilor.

**14. ANTI-DOPING**

**14.1** Părțile convin să se conformeze tuturor reglementărilor anti-doping stabilite de organismele sportive.

**14.2** Dopingul constă în folosirea substanțelor cuprinse în lista de interdicție, inclusiv în utilizarea metodelor de dopaj incluse în lista dată.

**14.3** Oricine administrează substanţe ilegale sau încurajează dopingul în oricare mod va fi deferit organului judiciar competent al FMF sau organizaţiilor internaţionale de profil, după caz.

**14.4** Clubul îşi rezervă dreptul de a lua orice măsură împotriva Antrenorului găsit vinovat de practici dopante, fiecare caz de dopaj fiind tratat în mod individual.

**15. CONTRACTE COLECTIVE DE MUNCĂ**

**15.1** Părțile se obligă să respecte condiţiile stabilite prin contractul colectiv de muncă, dacă acesta a fost încheiat potrivit prevederilor legislației în vigoare și este aplicabil.

**16. SOLUȚIONAREA LITIGIILOR**

**16.1** Litigiile ce rezultă din neexecutarea sau executarea necorespunzătoare a obligațiilor asumate de părți prin prezentul contract se soluționează pe cale amiabilă.

**16.2** Dacă într-un termen de 7 zile lucrătoare de la momentul recepționării notificării privind faptul neexecutării sau executării necorespunzătoare a obligațiilor asumate de prezentul contract părțile nu au soluționat amiabil litigiul sau nu au luat măsuri în acest sens, atunci partea care pretinde că i s-a încălcat un drept se va adresa direct în instanța de judecată competentă a Republicii Moldova.

**17. REGLEMENTĂRI APLICABILE**

**17.1** Reglementările fotbalistice aplicabile acestui contract sunt statutele, regulamentele, codurile FIFA/UEFA/FMF, inclusiv deciziile CAS, FIFA, UEFA, FMF, cărora părțile sunt obligate să se conformeze.

**17.2** Pentru relațiile de muncă ce apar între cluburi și antrenori, legislația muncii este deopotrivă aplicabilă cu derogările impuse de reglementările stabilite de forurile fotbalistice menționate supra.

**18. ÎNCETAREA CONTRACTULUI INDIVIDUAL DE MUNCĂ**

**18.1** Prezentul contract încetează numai după expirarea termenului pentru care a fost încheiat sau în baza acordului comun al părților, exprimat în scris, sub forma unui acord de reziliere.

**18.2** Încetarea contractului din voința uneia dintre părți poate interveni doar cu condiția existenței unei cauze juste după cum este definită de Regulamentul FMF privind statutul și transferul Jucătorilor, în strictă corespundere cu prevederile regulamentului prenotat.

**18.3** Prezentul contract va înceta de drept, în cazul în care Clubul:

a) își stopează activitatea fotbalistică;

b) este în proces de lichidare sau în proces de reorganizare prin fuziune (*contopire sau absorbție*) ori dezmembrare (*divizare sau separare*), în ambele cazuri fiind înființată o nouă persoană juridică ce nu mai desfășoară activitate fotbalistică;

c) este exclus din Campionatul Național la Fotbal și/sau este exclus din rândul membrilor afiliați ai FMF.

**18.4** În cazurile prevăzute la art. 18.3, încetarea contractului individual de muncă va surveni:

a) la data notificării Antrenorului de către Club despre încetarea activității fotbalistice;

b) la data emiterii hotărârii de reorganizare a Clubului, de către organele sale de conducere, în condițiile stabilite de legislația națională privind modificarea actelor de constituire ale persoanelor juridice sau, după caz, la data emiterii hotărârii judecătorești privind reorganizarea prin divizare sau separare a Clubului;

c) la data emiterii hotărârii privind excluderea Clubului din Campionatul Național la Fotbal sau din rândul membrilor afiliați la FMF, de către organele abilitate ale FMF.

**18.5** În caz de încetare a contractului, Clubul urmează să achite toate drepturile salariale datorate Antrenorului și/sau să execute toate obligațiile contractuale față de acesta, născute până la data încetării propriu zise.

**18.6** Antrenorul urmează să-și execute obligațiile contractuale față de Club până la data încetării contractului de muncă.

**18.7** În cazul în care, ulterior încetării contractului de muncă una din părți va suporta prejudicii survenite în urma unor acțiuni și/sau inacțiuni ale celeilalte părți, care au fost săvârșite în perioada valabilității raporturilor de muncă, partea păgubită va fi îndreptățită să solicite despăgubirile de rigoare. Sarcina de a proba faptele din care reiese survenirea prejudiciilor, în aceste cazuri, va fi pusă pe seama părții solicitante, inclusiv sarcina de a demonstra mărimea prejudiciilor pentru care va cere despăgubiri.

**19. DISPOZIŢII FINALE**

**19.1** Prevederile prezentului contract sunt confidențiale, cu excepția celor privind data semnării şi perioada de valabilitate.

**19.2** Dacă acest contract este redactat şi într-o altă limbă decât cea de stat a Republicii Moldova, în caz de discrepanțe versiunea în limba de stat prevalează.

**19.3** Faptul că una sau mai multe clauze nu sunt valabile nu conduce la invalidarea celorlalte clauze ale contractului.

**19.4** Orice amendamente, la prezentul contract sunt valabile numai dacă sunt făcute în scris şi semnate de ambele părţi.

**19.5** Anexele la prezentul contract contract sau acordurile adiționale care vin să completeze sau să modifice prezentul contract, fac parte integrantă din acesta.

**19.6** Prezentul contract este semnat în 3 exemplare originale, care se înregistrează, prin grija Clubului, la FMF, unde se păstrează un exemplar în evidenţă. Celelalte două exemplare se distribuie Antrenorului şi Clubului.

**19.7** Interpretarea clauzelor contractuale fotbalistice este de competenţa organelor judiciare competente ale FMF. În caz de ambiguitate în ceea ce privește prevederile contractuale sau dezacordul între părți cu privire la interpretarea prevederilor contractuale, acestea se consideră a avea sensul definit în regulamentele și legislația aplicabilă relevantă, jurisprudența FMF, FIFA CAS, după caz, în contractele colective de muncă.

|  |  |
| --- | --- |
| **CLUBUL:** | **ANTRENORUL:** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| *(numele, prenumele, funcția reprezentantului)* | *(numele, prenumele)* |
|  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| *(semnătura)* | *(semnătura)* |
|  |  |
|  | **AGENT** |
|  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  | *(numele, prenumele)* |
|  |  |
|  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  | *(semnătura)* |